EkBass/fiwiki-20250220-pages-articles huggingface dataset:
Piotr Paleczny

Piotr Paleczny (s. 10. toukokuuta 1946 Rybnik) on puolalainen pianisti.Piotr Paleczny Culture.pl Paleczny valmistui Chopin-musiikkiyliopistosta, jossa oli opiskellut Jan Ekierin johdolla. Vuonna 1970 hän pääsi kolmannelle sijalle seitsemännessä kansainvälisessä Frédéric Chopin -pianokilpailussa. Tämän kilpailumenestyksen myötä hän aloitti aktiivisen esiintymisuran eri puolilla maailmaa. Paleczny on saavuttanut arvostusta Frédéric Chopinin ja muiden romanttisten säveltäjien teosten tulkinnoilla. Tärkeässä osassa hänen urallaan ovat olleet myös puolalaissäveltäjien konserttojen tulkinnat. Musical America nimesi Palecznyn levytyksen Ignacy Paderewskin pianokonsertosta Jerzy Maksymiukin johtaman Puolan kansallisen radiosinfoniaorkesterin kanssa parhaaksi teoksesta tehdyksi levytykseksi. Palecznyn levytyksiä on julkaistu muiden muassa EMI- ja Naxos-levymerkeillä. Paleczny on opettanut Chopin- musiikkiyliopistossa ja pitänyt eri maissa mestarikursseja. Hän on istunut kansainvälisten pianokilpailujen tuomaristoissa. Vuonna 1993 hänestä tuli Duszniki-Zdrójin Chopin-festivaalin taiteellinen johtaja. Toukokuussa 1998 hän sai Puolan presidentiltä professorin tittelin. == Lähteet == Luokka:Puolalaiset pianistit Luokka:Vuonna 1946 syntyneet Luokka:Elävät henkilöt
Kylppy

Kylppy () on Kemiönsaaren kunnan pohjoisin kylä. Se sijaitsee aivan kunnanrajan tuntumassa. Kylppy on muodostunut Kylpyn maatilan ympärille Kylpynlahden rannalle. Suomenkulmantie kulkee kylän halki ja kylän harva asutus myötäilee tietä. Kylpyn naapurikylät ovat Kiila sekä naapurikunnan puolelta Sapalahti ja Ahtmaa. Kylä on pääosin kallioista metsämaata, mutta mereen laskevien ojien väliin jää kolme peltoaukeaa. ==Lähteet== Luokka:Kemiön kylät
Esa Kivekäs

Matti Esaias ”Esa” Kivekäs (6. heinäkuuta 1916 Oulu – 14. kesäkuuta 1992 Helsinki) oli suomalainen teologian tohtori ja uskonnonopettaja. Nuoruudessaan hän kilpaili keskimatkojen juoksussa. Hän edusti urallaan Oulun Pyrintöä (OP) ja saavutti seuran riveissä SM-viestimitaleita. Esa Kivekäs kirjoitti ylioppilaaksi kotikaupungissaan Oulun lyseossa vuonna 1934. Hän jatkoi opintojaan Helsingin yliopistossa ja valmistui filosofian kandidaatiksi vuonna 1940. Hän valmistui teologian kandidaatiksi 1949, teologian lisensiaatiksi 1957 ja väitteli teologian tohtoriksi vuonna 1967 Rudolf Bultmannin teologisesta antropologiasta. Kivekäs oli vihitty papiksi Talvisodan aikaan, ja hän toimi sotilaspastorina Jatkosodan loppuun eli syksyyn 1944 asti. Sodan jälkeen Kivekäs työskenteli uskonnon opettajana Hämeenlinnassa, Turussa ja Helsingissä. Ennen eläköitymistään hän työskenteli Helsingin yliopiston opettajankoulutuslaitoksen uskonnon didaktiikan lehtorina vuosina 1974–1979. Esa Kivekäs kilpaili 1930-luvulla yleisurheilussa niin 800 kuin 1 500 metrillä. Kivekkään seura Oulun Pyrintö nousi 1930-luvun puolivälissä kansalliselle huipulle niin 4×800:lla kuin 4 × 1 500 metrillä nimekkäimpänä juoksijanaan Niilo Hartikka. Kivekäs oli tyypillisesti 4×800 metrin nelikossa. Ensimmäisen kerran OP nousi SM-viestikisoissa mitaleille vuonna 1934, jolloin Kivekäs sai OP-nelikossa Hartikan, Onni Pyörälän, Helge Vänttilän kanssa pronssia. Seuraavana vuonna sama nelikko oli hopealla. Syksyllä 1935 Oulun keskuskentällä OP:n nelikko Vänttilä–Pyörälä–Kivekäs–Hartikka teki Suomen ennätyksen 4×800 metrillä ajan ollessa 7.53,4. Tämä enteilikin menestystä seuraavan vuoden SM-viesteissä. Vuoden 1936 SM-viesteissä OP-nelikolle tuli sitten Suomen mestaruus voitettuaan Helsingin Poliisi-Voimailijoiden vahvan nelikon. OP:n ja Kivekkään mitaliketju jatkoi vielä vuoden 1937 SM-viesteissä, joissa OP oli hopealla. == Lähteet == Luokka:Suomalaiset keskimatkojen juoksijat Luokka:Suomalaiset opettajat Luokka:Suomen evankelis-luterilaisen kirkon papit Luokka:Vuonna 1916 syntyneet Luokka:Vuonna 1992 kuolleet
Lukupiiri (radio-ohjelma)

Lukupiiri on Yle Radio 1:n kontaktiohjelma kirjallisuudesta. Ohjelmaan voi soittaa, ja lisäksi keskusteluun on mahdollista osallistua verkossa. Kuhunkin lähetykseen on valittu tietty kirja, josta kuulijoiden kanssa keskustelevat teatterintekijä, kirjailija Juha Hurme ja vaihtuva vieras. Ohjelmaa toimittavat tällä hetkellä Jukka Kuosmanen ja Anna Tulusto. Verkkokeskustelua vetää Jani Tanskanen. Lukupiirin on perustanut toimittaja Tarleena Sammalkorpi. Ensimmäinen ohjelma kuultiin 2.1.2006 Leo Tolstoin romaanista Sota ja rauha. Ohjelmassa painottuvat erilaiset lukukokemukset. == Lähteet == == Aiheesta muualla == * Yle Areena - Lukupiiri Luokka:Yle Radio 1:n ohjelmat‎ Luokka:Radion kulttuuriohjelmat
Hirvensalmen hyvinvointiasema

Hirvensalmen hyvinvointiasema on Hirvensalmen kirkonkylällä toimiva kunnallinen sosiaali- ja terveysasema. Vuoden 2017 alusta Hirvensalmen terveys- ja sosiaalipalveluiden toteuttamisesta on vastannut usean kunnan yhteisen Etelä-Savon sosiaali- ja terveyspalvelujen kuntayhtymä Essote ja vuoden 2023 alusta Etelä-Savon hyvinvointialue. Elokuussa 2020 hyvinvointiasema muutti Hirvensalmen keskustaan kunnantalon naapurustoon. Terveysaseman laboratoriotoiminnoista vastaa Itä-Suomen laboratoriokeskuksen liikelaitoskuntayhtymä (ISLAB), jonka osaomistaja Essote on. Etelä-Savossa terveyskeskusten ja -asemien sijaan vuodesta 2017 viljellyt hyvinvointikeskus- ja hyvinvointiasema-nimitykset ovat herättäneet keskustelua. Esimerkiksi kielen ymmärrettävyysen kannalta ilmaisua on pidetty harhaanjohtavana ja jopa hallintolain vastaisena. Kielellisesti selkeämpää on kutsua toimipistettä edelleen Hirvensalmen sosiaali- ja terveysasemaksi. ==Lähteet== ==Aiheesta muualla== *Essote - sairaaloiden ja hyvinvointikeskusten osoitteet ja kartat (essote.fi) Luokka:Hirvensalmen rakennukset ja rakennelmat Luokka:Suomen terveysasemat, terveyskeskukset ja terveyskeskuspäivystykset Luokka:Etelä- Savon sosiaali- ja terveyspalvelujen kuntayhtymä
Johannes Wahlberg

Herman Johannes Wahlberg (25. kesäkuuta 1895 Johannes – 15. marraskuuta 1951 Helsinki) oli suomalainen sisätautilääkäri ja professori.Uppslagsverket Finland : Wahlberg, Johannes Wahlberg valmistui lääketieteen lisensiaatiksi 1922 ja erikoistui sitten sisätauteihin valmistuen lääketieteen ja kirurgian tohtoriksi 1926. Hän toimi lääkärinä Marian sairaalassa ja Helsingin yleisessä sairaalassa ja hän oli 1930–1935 Helsingin yliopistossa sisätautiopin dosenttina. Vuonna 1950 hänet nimitettiin sisätautiopin ylimääräiseksi henkilökohtaiseksi professoriksi opetusalueenaan endokrinologia. Helsingin yliopiston opettaja- ja virkamiesluettelo 1918-2000 Sotavuosina 1939–1944 Wahlberg oli ensin lääkärinä sotasairaaloissa ja sitten 1942-1944 Päämajan sotasairaalatoimiston päällikkönä vastaten maan kaikista sotasairaaloista ja siviilisairaanhoidon organisaatiosta poikkeustilan aikana. Wahlberg alkoi 1920-luvun alusta lähtien tutkia kilpirauhasta ja sen sairauksia ja hänestä tuli uranuurtaja Suomessa tällä alueella. Suomessa näihin aikoihin yleinen jodinpuutosstruuma kuului hänen tutkimuskohteisiinsa ja vuonna 1936 hän teki aloitteen että jodia alettaisiin lisätä ruokasuolaan. Tämä hanke hautautui talvisodan puhjettua mutta sotien jälkeen Wahlberg ja Nobelpalkittu kemisti Artturi I. Virtanen käynnistivät uudelleen kampanjan jodin lisäämiseksi ruokasuolaan. Jodisuola tuli Suomessa käyttöön 1949 mutta jodin lisääminen ruokasuolaan sallittiin viranomaispäätöksellä vasta 1972. Jodin lisäämisen ansiosta struumaleikkauksien määrä on jatkuvasti pienentynyt Suomessa ja arvion mukaan endeeminen struuma häviää Suomesta vuoteen 2024 mennessä. Bror- Axel Lamberg : Jodinpuutosta esiintyy monissa Euroopan maissa mutta ei Suomessa, Lääketieteellinen aikakauskirja Duodecim 2003;119(17):1639-1642Jodi ja terveys : Jodin puutos Suomessa == Julkaisuja == * Das Thyreotoxikosesyndrom und seine Reaktion bei kleinen Joddosen, Helsingin yliopiston väitöskirja. Acta medica Scandinavica, Supplementum 14. Helsingfors 1926 * Zur Kenntnis der normalen und pathologischen Histophysiologie des menschlichen Schilddrüsenepithels. Separat-Abdruck aus Arbeiten aus dem pathologischen Institut der Universität Helsingfors. Neue Folge. Bd 7. H. 3-4. Jena 1933 * Studien über die Schilddrüsenkrankheiten in Finnland. Acta medica Scandinavica, Supplementum 94. Helsingfors 1938 * Speiseröhrenkrampf als Herzsymptom. Helsingfors 1939 * Struuman ennakkoehkäisy; eripainos Kansanravitsemuskomitean mietinnöstä. Helsinki 1940 == Lähteet == Luokka:Suomalaiset lääkärit Luokka:Helsingin yliopiston professorit Luokka:Vuonna 1895 syntyneet Luokka:Vuonna 1951 kuolleet
Kangasniemen hyvinvointikeskus

Kangasniemen hyvinvointikeskus on Kangasniemen kirkonkylällä toimiva sosiaali- ja terveyskeskus. Vuoden 2017 alusta Kangasniemen terveys- ja sosiaalipalveluiden toteuttamisesta on vastannut usean kunnan yhteisen Etelä- Savon sosiaali- ja terveyspalvelujen kuntayhtymä Essote ja vuoden 2023 alusta Etelä-Savon hyvinvointialue. Terveysaseman laboratoriotoiminnoista vastaa Itä- Suomen laboratoriokeskuksen liikelaitoskuntayhtymä (ISLAB), jonka osaomistaja Essote on. Etelä-Savossa terveyskeskusten sijaan vuodesta 2017 viljelty hyvinvointikeskus-nimitys on herättänyt keskustelua. Esimerkiksi kielen ymmärrettävyysen kannalta ilmaisua on pidetty harhaanjohtavana ja jopa hallintolain vastaisena. Kielellisesti selkeämpää on kutsua toimipistettä edelleen Kangasniemen sosiaali- ja terveyskeskukseksi. ==Lähteet== ==Aiheesta muualla== *Essote - sairaaloiden ja hyvinvointikeskusten osoitteet ja kartat (essote.fi) Luokka:Kangasniemen rakennukset ja rakennelmat Luokka:Suomen terveysasemat, terveyskeskukset ja terveyskeskuspäivystykset Luokka:Etelä- Savon sosiaali- ja terveyspalvelujen kuntayhtymä
Abiola Ajimobi

Isiaka Abiola Ajimobi (16. joulukuuta 1949 – 25. kesäkuuta 2020 Lagos) oli nigerialainen poliitikko.Ajimobi: Former Oyo state governor dies at 70 after battling COVID-19 LegitAbiola Ajimobi, Oyo State ex-Govnor and Senator don die - See wetin we sabi about im death & burial BBC News / Pidgin Hän edusti APC- puoluetta.APC mourns Senator Abiola Ajimobi Voice of Nigeria Ajimobi opiskeli liiketaloustiedettä sekä rahoitusta New Yorkin osavaltionyliopistossa ja sai Master of Business Administration -oppiarvon Illinoisin osavaltionyliopistosta. Ajimobi toimi Nigerian senaatin jäsenenä vuosina 2003–2007 ja tuli valituksi Oyon osavaltion kuvernööriksi vuonna 2011. Hänet valittiin uudelle kaudelle vuonna 2015. Näin hänestä tuli ensimmäinen kahden kauden ajan Oyon kuvernöörinä toiminut henkilö. Ajimobi sairastui vuosien 2019–2020 koronaviruspandemiassa. Hän pääsi sairaalahoitoon 2. kesäkuuta 2020 ja oli viikkojen ajan tehohoidossa ennen kuolemaansa lagosilaisessa yksityissairaalassa 25. kesäkuuta. Kuolemasta oli levinnyt perättömiä huhuja jo tätä aiemmin. Myös Ajimobin vaimo Florence oli ollut sairaalassa miehensä kanssa, mutta hänet oli jo kirjattu ulos. Ajimobi oli ollut vaimonsa kanssa naimisissa vuodesta 1980, ja pariskunnalla oli viisi lasta. == Lähteet == Luokka:Nigerialaiset poliitikot Luokka:Vuonna 1949 syntyneet Luokka:Vuonna 2020 kuolleet
Pertunmaan hyvinvointiasema

Pertunmaan hyvinvointiasema on Mäntyharjun Pertunmaalla toimiva kunnallinen sosiaali- ja terveysasema. Vuoden 2017 alusta Pertunmaan terveys- ja sosiaalipalveluiden toteuttamisesta on vastannut usean kunnan yhteisen Etelä- Savon sosiaali- ja terveyspalvelujen kuntayhtymä Essote ja vuoden 2023 alusta Etelä-Savon hyvinvointialue. Terveysaseman laboratoriotoiminnoista vastaa Itä- Suomen laboratoriokeskuksen liikelaitoskuntayhtymä (ISLAB), jonka osaomistaja Essote on. Etelä-Savossa terveysaseman sijaan vuodesta 2017 käytetty hyvinvointiasema-nimitys on herättänyt keskustelua. Esimerkiksi kielen ymmärrettävyysen kannalta ilmaisua on pidetty harhaanjohtavana ja jopa hallintolain vastaisena. Kielellisesti selkeämpää on kutsua toimipistettä edelleen Pertunmaan sosiaali- ja terveysasemaksi. ==Lähteet== ==Aiheesta muualla== *Essote - sairaaloiden ja hyvinvointikeskusten osoitteet ja kartat (essote.fi) Luokka:Pertunmaan rakennukset ja rakennelmat Luokka:Suomen terveysasemat, terveyskeskukset ja terveyskeskuspäivystykset Luokka:Etelä- Savon sosiaali- ja terveyspalvelujen kuntayhtymä
Magnus Hammarström

Magnus Hammarström (12. lokakuuta 1893 Turku – 25. huhtikuuta 1941 Limoges, Haute-Vienne, Limousin, Ranska) oli suomalainen kielitieteilijä. Kansaneläkelaitoksen henkilökortit -arkisto > Vuosina 1939-1945 kuolleiden henkilöiden hakemistoGeni.com : Magnus Hammarström Magnus Hammarströmin vanhemmat olivat kauppias, Hollannin varakonsuli Ludvig Theodor Hammarström (1856–1928) ja Vilhelmina Karolina Sviberg (1870–1954). Hammarström esitti vuonna 1930 teorian jonka mukaan riimukirjaimet olivat syntyneet Pohjois- Italiassa vuosien 150 eKr ja kristillisen ajanlaskun alun välillä käytetyistä kirjaimista. Richard L. Morris : Runic and Mediterranean Epigraphy, John Benjamins Publishing 1988, luku 1.5.1 The North Italic Theory : Magnus Hammarström's derivation (Google kirjat) == Julkaisuja == * Beiträge zur Geschichte des etruskischen lateinischen und griechischen Alphabets, Helsingin yliopiston väitöskirja. Acta Societatis scientiarum Fennicae 49,2. Finska vetenskapssocieteten, Helsingfors 1920 * Ein minoischer Fruchtbarkeitszauber. Acta Academiae Aboensis, Series A, Humaniora 3,2. Åbo Akademi, Åbo 1922 * Glossarium till latinska medeltidsurkunder jämte språklig inledning. Käsikirjoja / Suomen historiallinen seura 1. Helsingfors 1925 * Die komplimentären Zeichen des griechischen Alphabets. Studia Orientalia 2,4. Societas Orientalis Fennica, Helsingfors 1928 * Om runskriftens härkomst. Skrifter utgivna av Svenska litteratursällskapet i Finland 216. Helsingfors 1930 * Zu den neugefundenen Runeinschriften aus der Unterweser; kirj. M. Hammarström ja T. E. Karsten. Commentationes humanarum litterarum 97. Societas scientiarum Fennica, Helsingfors 1930 == Lähteet == Luokka:Suomalaiset kielitieteilijät Luokka:Vuonna 1893 syntyneet Luokka:Vuonna 1941 kuolleet
Hippodamia

Hippodamia on kovakuoriaisten (Coleoptera) lahkoon kuuluva leppäkerttusuku. Sukuun kuuluu maailmanlaajuisesti ainakin 19 lajia. Lajimäärä vaihtelee eri lähteissä. Suomessa on tavattu ainakin neljä Hippodamia-suvun lajia.Laji.fi: Hippodamia Suvun lajit saalistavat kirvoja ja ovat kooltaan 3-8 mm.Iowa State University, Bug Guide: Genus Hippodamia == Sukuun kuuluvia lajeja == * Hippodamia americana * Hippodamia apicalis * Tunturipirkko (Hippodamia arctica) * Hippodamia caseyi * Hippodamia convergens * Hippodamia expurgata * Hippodamia falcigera * Hippodamia glacialis * Hippodamia lunatomaculata * Hippodamia moesta * Hippodamia oregonensis * Hippodamia parenthesis * Hippodamia quindecimmaculata * Hippodamia quinquesignata * Vainiopirkko (Hippodamia septemmaculata) * Hippodamia sinuata * Halmepirkko (Hippodamia tredecimpunctata) * Nummipirkko (Hippodamia variegata) * Hippodamia washingtoniUniversity of Michigan, Animal Diversity Web (ADW): Hippodamia == Lähteet == == Aiheesta muualla == *ITIS: Hippodamia *Pherobase: Semiochemicals of Genus Hippodamia Luokka:Leppäkertut
Karl Robert Ehrström

Karl Robert Ehrström (14. syyskuuta 1803 Luoto – 19. toukokuuta 1881 Raahe) oli suomalainen piirilääkäri, joka perusti Raaheen Suomen ensimmäisen paikallismuseon.Carl Robert Ehrström, Raahen Matkailuoppaat ryYrjö Kotivuori, Ylioppilasmatrikkeli 1640–1852: Karl Robert Ehrström. Verkkojulkaisu 2005. Luettu 26.6.2020. Ehrströmin vanhemmat olivat Kruunupyyn kappalainen Anders Ehrström (1744–1822) ja hänen toinen puolisonsa Anna Maria Reinius. Hän kävi Vaasan triviaalikoulua yhdessä Johan Ludvig Runebergin kanssa ja he pääsivät ylioppilaiksi vuonna 1822. Ehrström valmistui filosofian kandidaatiksi 1831, lääketieteen kandidaatiksi 1834, lääketieteen lisensiaatiksi 1838 ja lääketieteen ja kirurgian tohtoriksi 1840. Ehrström teki tutkimusmatkan Lappiin M. A. Castrénin kanssa vuonna 1838. Yrjö Kotivuori, Ylioppilasmatrikkeli 1640–1852: Anders Ehrström. Verkkojulkaisu 2005. Luettu 26.6.2020. Ehrström oli Tornion kaupunginlääkärinä vuodesta 1838, Tornion piirikunnan piirilääkärinä vuodesta 1839 ja Raahen piirilääkärinä 1855–1871. Hän jäi eläkkeelle 1871. Ehrström sai ajatuksen museon perustamisesta Raaheen havaittuaan että merenkulkijat olivat tuoneet matkoiltaan kaupunkiin erikoisia ja arvokkaitakin esineitä. Hän keräsi huhtikuussa 1862 kaupunkilaisilta rahalahjoituksia museon perustamista varten ja hän julkaisi 21. lokakuuta 1862 Oulun Wiikko-Sanomia-lehdessä artikkelin museon tarpeellisuudesta ja hyödyistä. Tätä päivää pidetään Raahen museon perustamispäivänä. Ehrström oli vilkkaassa kirjeenvaihdossa J. V. Snellmanin kanssa jo opiskeluajoista alkaen. He käsittelivät kirjeissään muun muassa kulttuurikysymyksiä sekä raittius- ja koulukysymyksiä. Ehrström ehdotti Snellmanille kielilain aikaansaamista keisarin asetuksella ja tämä toteutuikin sitten 1863. Ehrström oli naimisissa vuodesta 1840 Sofia Katarina Ekströmin (k. 1905) kanssa. Ehrströmin veljiä olivat Pietarin ruotsalaisen Katarinan seurakunnan kirkkoherra Eric Gustaf Ehrström (1791–1835), Mynämäen kihlakunnan kruununvouti Anders Mauritz Ehrström (1795–1852), laulunopettaja, urkuri, säveltäjä Fredrik August Ehrström (1801–1850) ja Vaasan ja Mustasaaren kirkkoherra, valtiopäivämies Otto Vilhelm Ehrström (1805–1871). == Lähteet == Luokka:Suomalaiset lääkärit Luokka:Vuonna 1803 syntyneet Luokka:Vuonna 1881 kuolleet
Markus Oijennus

Markus Oijennus (s. 5. heinäkuuta 1970 Tampere) on suomalainen jääkiekkoilija, pelipaikaltaan hyökkääjä. Hän pelasi yhteensä 304 ottelua jääkiekon SM- liigassa. == Ura == Oijennus edusti pääsarjatasolla SM-liigan Tapparaa kahdeksan kauden ajan 1989–1997. 304 ottelussa hän keräsi tehot 59+85=144. Rangaistusminuutteja kertyi yhteensä 133, ylivoimamaaleja kahdeksan, alivoimamaaleja yksi ja voittomaaleja seitsemän. Liigauransa jälkeen Oijennus pelasi kaudella 1997–1998 Saksan EHC Neuwiedissa 58 ottelua tehoin 18+32=50. Seuraavat kaksi kautta Oijennus edusti Regionalligan TSV Peißenbergiä, jossa hän keräsi 61 ottelussa tehopisteet 57+70=127. Oijennus palasi Suomeen kaudella 2000–2001. Hän edusti Lempäälän Kisaa neljä kautta kunnes lopetti uransa. == Muuta == Oijennuksen setä Oiva on myös jääkiekkoilija. Hänkin pelasi lähes koko pääsarjauransa Tapparassa voittaen neljä Suomen mestaruutta. == Lähteet == == Aiheesta muualla == * * Luokka:Suomalaiset jääkiekkoilijat Luokka:Vuonna 1970 syntyneet Luokka:Elävät henkilöt
Oijennus

Oijennus on suomalainen sukunimi, joka on ainakin seuraavilla henkilöillä: * Markus Oijennus (s. 1970), jääkiekkoilija * Oiva Oijennus (s. 1953), jääkiekkoilija Luokka:Täsmennyssivut Luokka:Luettelot henkilöistä sukunimen mukaan
Señorita (Shawn Mendesin ja Camila Cabellon kappale)

Señorita on Shawn Mendesin ja Camila Cabellon yhteinen kappale, joka julkaistiin 21. kesäkuuta 2019. Se on Shawn Mendesin albumilla Shawn Mendes (Deluxe) ja Camila Cabellon albumilla Romance. Kappale on päässyt listojen kärkeen useissa maissa, kuten Yhdysvalloissa ja Suomessa. ===Viikottaiset listat=== Lista (2019–2020) Sijoitus Argentiina (Argentiina Hot 100) 7 Bolivia (Monitor Latino) 3 Brasilia (União Brasileira de Compositores) 1 Bulgaria (PROPHON) 1 Chile (Monitor Latino) 2 Kiina Airplay/FL (Billboard) 1 Columbia (National-Report) 12 Costa Rica (Monitor Latino) 1 Kroatia (HRT) 1 Dominikaaninen tasavalta (Monitor Latino) 10 Ecuador (Monitor Latino) 3 El Salvador (Monitor Latino) 13 Viro (Eesti Tipp-40) 2 Euro digital songs (Billboard) 1 Kreikka (IFPI) 1 Guatemala (Monitor Latino) 10 Honduras (Monitor Latino) 11 Islanti (Tonlist) 1 Japani (Japan Hot 100) 38 Latvia (LAIPA) 1 Lebanon (OLT20 Combined Chart) 1 Liettua (AGATA) 1 Malesia (RIM) 1 Meksiko (Monitor Latino) 2 Nicaragua (Monitor Latino) 1 Panama (Monitor Latino) 1 Paraguay (Monitor Latino) 10 Paraguay (SGP) 32 Peru (Monitor Latino) 6 Puerto Rico (Monitor Latino) 6 Romania (Airplay 100) 1 Singapore (RIAS) 1 Slovenia (SloTop50) 1 Etelä-Korea (Gaon) 19 Uruguay (Monitor Latino) 3 Yhdysvallat Rolling Stone Top 100 2 Venezuela (Monitor Latino) 13 == Lähteet == Luokka:Vuoden 2019 kappaleet Luokka:Kanadalaiset musiikkikappaleet Luokka:Camila Cabellon kappaleet Luokka:Billboard Hot 100 -listan ykköset
Grammistini

Grammistini on yksi meriahventen (Serranidae) kalaheimon meriahventen (Epinephelinae) alaheimon viidestä tribuksesta. Tribuksen lajeja tavataan alueella Atlantin valtamereltä indopasifiselle merialueelle. Siihen kuuluvat seuraavat kahdeksan sukua: * Aporops Schultz, 1943 * Grammistes Bloch & Schneider, 1801 * Grammistops Schultz, 1953 * Jeboehlkia Robins, 1967 * Pogonoperca Günther, 1859 * Pseudogramma Bleeker, 1875 * Rypticus Cuvier, 1829 * Suttonia Smith, 1953 == Lähteet == * Sukujen auktorit: === Viitteet === Luokka:Meriahvenet (alaheimo)
Joutsan terveysasema

Joutsan terveysasema on Joutsan kirkonkylällä toimiva Keski-Suomen hyvinvointialueen ylläpitämä terveysasema. Terveysasemalla toimivat lääkärin, hoitajan, muistihoitajan sekä palveluohjaajan vastaanotot. Terveysasemalla on myös neuvola, kuntoutus sekä mielenterveys- ja päihdepalvelut. Hoitotavikejakelu ja sairaala toimivat osoiteessa Myllytie 14. Suun terveydenhoito toimii osoitteessa Myllytie 7. Terveysasemalla on mahdollisuus röntgentutkimuksiin sekä siellä toimii myös arkisin Fimlabin näytteenotto. Terveysaseman yhteyteen rakennettiin vuosien 2019–2020 aikana uudisrakennus, Joutsan sote-keskus. Uudisosa vihittiin käyttöön syyskuussa 2020. Uudisrakennuksen suunnitteli Arkkitehtipalvelu Oy. Rakennuksen bruttopinta-ala on 1 976 neliömetriä ja hankkeen kustannusarvio oli 5 miljoonaa euroa. Keski- Suomen hyvinvointialueen aluevaltuusto päätti kokouksesaan 11. kesäkuuta 2024, että Joutsan alueellinen 15-paikkainen vuodeosasto saa jatkaa toimintaansa kun käsiteltiin palveluverkon muutoksia Keski-Suomessa. ==Lähteet== Luokka:Joutsan rakennukset ja rakennelmat Luokka:Suomen terveysasemat, terveyskeskukset ja terveyskeskuspäivystykset Luokka:Keski-Suomen hyvinvointialue
Tadeusz Baird

Tadeusz Baird (26. heinäkuuta 1928 Grodzisk Mazowiecki – 2. syyskuuta 1981 Varsova) oli puolalainen säveltäjä.Tadeusz Baird Polish Music Center Baird opiskeli toisen maailmansodan aikana sävellystä yksityisesti Bolesław Szabelskin johdolla. Myöhemmin hän suoritti sävellysopintoja Piotr Rytelin ja Piotr Perkowskin johdolla Varsovan valtionmusiikkiakatemiassa. Hän sai myös pianonsoiton opetusta ja opiskeli kolmen vuoden ajan musiikkitiedettä Varsovan yliopistossa. Vuosina 1959, 1963 ja 1966 Baird sai ensipalkinnot Unescon Kansainvälisessä säveltäjärostrumissa. Vuonna 1977 Baird nimitettiin sävellyksen professoriksi Varsovan musiikkiakatemiaan. == Musiikki == Baird muodosti vuonna 1949 Kazimierz Serockin ja Jan Krenzin kanssa "Group 49:n", joka pyrki luomaan ilmaisuvoimaista musiikkia sosialistisen realismin rajoissa. Vuonna 1956 Baird perusti Serockin kanssa Varsovan syksy -nykymusiikkifestivaalin. Radikaalimpaa sävelkieltä Baird alkoi käyttää kaksitoistasäveljärjestelmällä tekemässään jousikvartetossa (1957). Hän kuitenkin piti emotionaalisuuden musiikissaan tärkeässä osassa. Bairdin orkesterituotantoon kuuluu esimerkiksi kolme sinfoniaa (1950, 1952, 1969) sekä konsertot pianolle ja oboelle. Vokaalimusiikkia Baird teki William Shakespearen, Johann Wolfgang von Goethen, Charlotte von Steinin, Małgorzata Hillarin, Halina Poświatowskan ja Jarosław Iwaszkiewiczin sanoihin sekä vanhoihin heprealaisiin teksteihin. Baird sävelsi myös näyttämö- ja elokuvamusiikkia. == Lähteet == Luokka:Puolalaiset säveltäjät Luokka:Elokuvasäveltäjät Luokka:Vuonna 1928 syntyneet Luokka:Vuonna 1981 kuolleet
Hammarström

Hammarström on muun muassa seuraavien henkilöiden sukunimi: * Artur Hammarström (1863–1931), suomalainen pankinjohtaja, valtiopäivämies ja ruotsin kielellä kirjoittanut kirjailija * Kristin Hammarström (s. 1982), ruotsalainen jalkapalloilija * Magnus Hammarström (1893–1941), suomalainen kielitieteilijä * Marie Hammarström (s. 1982), ruotsalainen jalkapalloilija * Matz Hammarström (s. 1959), ruotsalainen vihreä poliitikko * Nanny Hammarström (1870–1953), suomenruotsalainen opettaja ja lastenkirjailija * Rudolf Hammarström (1863–1928), suomalainen rehtori ja luonnontutkija.
Hase

Hase tai von Hase on muun muassa seuraavien henkilöiden sukunimi: * Chieko Hase (s. 1956), japanilainen jalkapalloilija * Conrad Hase (1818–1902), saksalainen arkkitehti * Dagmar Hase (s. 1969), saksalainen uimari, vapaauinnin olympiavoittaja * Ernst Franz Hase (1880–1953), saksalais- suomalainen oboisti ja kapellimestari * Karl-Günther von Hase (1917–2021), saksalainen diplomaatti * Paul von Hase (1885–1944), saksalainen upseeri ja Berliinin kaupunginkomendantti * Tapio Hase (s. 1937), suomalainen kemisti ja orgaanisen kemian professori * Tyyne Hase (1884–1969), suomalainen kuoronjohtaja ja laulunopettaja.
Óscar Rodríguez Arnaiz

Óscar Rodríguez Arnaiz, yleensä vain Óscar (s. 28. kesäkuuta 1998 Talavera de la Reina, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Getafea ja on pelipaikaltaan hyökkäävä keskikenttäpelaaja. == Seurajoukkueura == Óscar liittyi Real Madridin junioriakatemiaan vuonna 2009 Los Navalmoralesista. Kaudeksi 2017–2018 hänet nostettiin seuran reservijoukkueeseen, joka pelasi maan kolmanneksi korkeimmalla sarjatasolla Segunda División B:ssä.Refuerzos de lujo para el Castilla: Quezada, Manu, Franchu y Dani Gómez El Español. Viitattu 27.6.2020. Óscar pelasi ensimmäisen ottelunsa reservijoukkueessa 19. elokuuta 2017 kotikentällä Rayo Majadahondaa vastaan. 1-2: El Castilla pierde en el debut liguero Mundo Deportivo. Viitattu 27.6.2020. Ensiesiintymisensä seuran edustusjoukkueessa Óscar teki 28. marraskuuta 2017 Copa del Reyn toisessa osaottelussa Fuenlabradaa vastaan.El Fuenlabrazo dio en el palo AS. Viitattu 27.6.2020. } Óscar onnistui vakiinnuttamaan pelipaikkansa Santiago Solarin valmentamassa Castillassa ja ennen seuraavan kauden alkua 12. heinäkuuta 2018 hän allekirjoitti sopimuksen vuoteen 2023 asti seuran kanssa.Óscar Rodríguez renueva con el Real Madrid hasta 2023 Marca. Viitattu 27.6.2020. 13\. elokuuta 2018 Óscar siirtyi lainasopimuksella eteläisessä Madridissa sijaitsevan Leganésin riveihin.El C.D. Leganés se hace con el prometedor Óscar Rodríguez para la próxima temporada CD Leganés. Viitattu 27.6.2020. Hän pelasi ensimmäisen ottelunsa seurassa 16. syyskuuta 2018 kotikentällä Villarrealia vastaan. Ensimmäinen maali syntyi 26. syyskuuta 2018 pelatussa voittoisassa kotiottelussa Barcelonaa vastaan.El merengue Óscar Rodríguez, verdugo del Barça en Leganés Mundo Deportivo. Viitattu 27.6.2020. Kauden aikana Óscar pelasi yhteensä 30 sarjaottelua ja teki niissä neljä maalia, jonka jälkeen 31. toukokuuta 2019 hänen lainasopimustaan jatkettiin vuodella eteenpäin.El C.D. Leganés contará una temporada más con la calidad de Óscar Rodríguez CD Leganés. Viitattu 27.6.2020. 29\. elokuuta 2020 Óscar siirtyi Sevillaan viisivuotisella sopimuksella. Hänestä maksettiin 15 miljoonan euron siirtokorvaus, jonka jälkeen 75% pelaajan omistusoikeudesta siirtyi sevillalaisseuralle ja 25% omistuksesta jäi kasvattajaseura Real Madridille.Oficial: Óscar Rodríguez ficha por el Sevilla Marca. Viitattu 30.8.2020. == Lähteet == == Aiheesta muualla == * Óscarin tilastot BDFutbol- sivustolla * Óscarin tilastot Soccerway-sivustolla Luokka:Espanjalaiset jalkapalloilijat Luokka:Vuonna 1998 syntyneet Luokka:Elävät henkilöt
Jan Krenz

Jan Krenz (14. heinäkuuta 1926 Włocławek – 15. syyskuuta 2020) oli puolalainen kapellimestari ja säveltäjä.Jan Krenz Culture.plProminent Polish conductor Jan Krenz dies at 94 Polskie RadioNie żyje dyrygent i kompozytor Jan Krenz Dzieje Krenz opiskeli natsien miehittämässä Puolassa pianonsoittoa Zbigniew Drzewieckin ja sävellystä Kazimierz Sikorskin johdolla. Vuosina 1945–1947 hän opiskeli Kazimierz Wilkomirskin luokalla orkesterinjohtoa ja Kazimierz Sikorskin johdolla sävellystä Łódźin musiikkiakatemiassa. Krenz teki debyyttinsä kapellimestarina Łódźissa vuonna 1946 ja johti Poznańin filharmonikkoja vuosina 1947–1949. Vuonna 1949 Krenz aloitti työskentelyn Puolan kansallisessa radiosinfoniaorkesterissa Grzegorz Fitelbergin kanssa. Fitelbergin kuoltua vuonna 1953 Krenzistä tuli orkesterin pääkapellimestari, jona hän toimi vuoteen 1968. Vuosina 1968–1973 Krenz oli Varsovan suurteatterin taiteellinen johtaja ja johti samanaikaisesti eri orkestereita useissa maissa. Vuosina 1979–1982 hän toimi Bonnin yleismusiikkijohtajana, jonka toimenkuvaan kuului Bonnin Beethoven-orkesterin johtaminen Beethovenhallessa. Vuosina 1983–1985 Krenz oli Alankomaiden radion palveluksessa Hilversumissa. 2000-luvulla hän jatkoi uraansa työskentelemällä vuosina 2005–2008 Krakovan filharmonisen orkesterin taiteellisena johtajana. Krenz osallistui säännöllisesti Varsovan syksy -nykymusiikkifestivaaliin ja sai kahdesti Orpheus-palkinnon (1969, 1974). Hän sai monia muitakin palkintoja ja tunnustuksia, kuten kultaisen ansioristin (1952), toisen (1955) ja ensimmäisen (1972) asteen valtionpalkinnot, Katowicen kaupungin musiikkipalkinnon (1957), Puolan säveltäjäliiton palkinnon (1968, 1996) ja Polonia Restituta -ritarikunnan komentajanristin. Säveltäjänä Krenz oli Tadeusz Bairdin ja Kazimierz Serockin mukana perustamassa "Group 49" -liikettä. Hänen ensimmäinen esitetty teoksensa oli toisen maailmansodan aikana kantaesityksen saanut jousikvartetto. Krenz on säveltänyt kamari-, vokaali- ja orkesterimusiikin ohella musiikkia elokuviin, kuten Andrzej Wajdan Kanaliin – kirottujen tiehen ja Andrzej Munkin Eroicaan.Jan Krenz PWM Edition == Lähteet == Luokka:Puolalaiset säveltäjät Luokka:Puolalaiset kapellimestarit Luokka:Elokuvasäveltäjät Luokka:Vuonna 1926 syntyneet Luokka:Vuonna 2020 kuolleet
Señorita

Señorita tarkoittaa seuraavia asioita: * Señorita, Justin Timberlaken kappale albumilta Justified (2002) * Señorita, Abraham Mateon kappale vuodelta 2012 * Señorita, Shawn Mendesin ja Camila Cabellon kappale vuodelta 2019.
Peter Ankersen

Peter Svarrer Ankersen (s. 22. syyskuuta 1990 Esbjerg) on tanskalainen jalkapalloilija, pelipaikaltaan oikea laitapuolustaja. Hän edustaa Italian Serie A:ssa pelaavaa Genoaa. Hän on pelannut Tanskan maajoukkueessa 27 maaottelua. Ankersen aloitti liigauransa huhtikuussa 2010 Esbjergin joukkueessa. Hän on kotimaassaan edustanut myös Vejleä ja FC Kööpenhaminaa. Kaudella 2012 hän pelasi norjalaisseura Rosenborgissa ja kaudella 2014–2015 itävaltalaisseura Red Bull Salzburgissa. Syyskuussa 2019 hän siirtyi italialaisseura Genoaan. Hän on pelannut Serie A:ssa 15 ottelua, joista yhdeksän ottelua avauskokoonpanossa. Ankersen pelasi Tanskan maajoukkueessa ensimmäisen kerran elokuussa 2013 ystävyysottelussa Puolaa vastaan. Hän on toukokuun 2020 loppuun mennessä pelannut 27 maaottelua. Hän teki maalin marraskuussa 2016 MM-karsintaottelussa Kazakstania vastaan. Peter Ankersenin kaksosveli Jakob Ankersen on pääsarjatason jalkapalloilija. == Lähteet == == Aiheesta muualla == Luokka:Tanskalaiset jalkapalloilijat Luokka:Vuonna 1990 syntyneet Luokka:Elävät henkilöt
Tirso de Molina

Tirso de Molina (oikealta nimeltään Fray Gabriel Téllez; 24. maaliskuuta 1579 Madrid – 20. helmikuuta 1648 Soria) oli espanjalainen kirjailija ja munkki.Gabriel Téllez. Diccionario biográfico España. Real Academia de la Historia Gabriel Téllez toimi munkkina Orden de la Merced -nimisessä veljeskunnassa Toledossa ja muuallakin. Myöhemmin hän sai Kastiliassa huomattavan luostarilaitoksen johtajatehtävän. Kun paljastui että hän kirjoitti papintoimensa lisäksi jopa komedioita, hän joutui kiihkouskovaisten vainon kohteeksi ja hänet karkotettiin kahdesti Madridista. Hänen teksteissään piikiteltiin aatelistoa ja nousukkaita, mikä ärsytti jopa hoviväkeä. Tämän vuoksi hän jätti kirjoittamisen useiksi vuosiksi. Tirso de Molinan huomattavimmat proosateokset ovat Los cigarrales de Toledo (Toledon puutarhat), joka koostuu kevyistä tapainkuvauksista, ja Deleitar aprovechando (Huvi ja hyöty), joka sisältää vakavia moraalisia kertomuksia. Näytelmäkirjailijana Tirso de Molina oli omaperäinen. Hän perusti näytelmänsä oman aikansa “uuden draaman” oppiin, jossa pyrittiin eroon vanhan tyylin kaavamaisesta draamasta. Hän kirjoitti noin 400 näytelmää, joista on säilynyt 86. Tirson pääteos on näytelmä El burlador de Sevilla y el convidado de piedra (Sevillan viettelijä ja kivinen vieras) vuodelta 1630. Sen päähenkilö on Don Juan. Näytelmässä hän on hidalgo, joka voimantunnossaan kohottaa itsensä yli- ihmiseksi mutta jonka on lopulta tunnustettava voimiensa rajallisuus. Hän on henkisesti kypsymätön ja kyltymättömän nautinnonhaluinen. Naisia kohtaan hän on vastuuntunnoton ja ylimielinen. Näytelmän naishahmot ovat aidon vereviä ja elämänläheisiä. He antavat kuitenkin miehen pettää itseään. Kirjailija kuvaa avioliiton ulkopuoliset suhteet epätäydellisinä, kun taas avioliitto tarjoaa paremman suhteen. Luultavasti kirjailija on saanut teokseensa aineksia rippituolista, jossa hän on rippi-isänä kuunnellut seurakuntalaisten selostuksia elämästään ja syntiinlankeemuksistaan. ==Suomennettu tuotanto== * Sevillan viettelijä ja kivivieras [ote kolmannesta näytöksestä], antologiassa Espanjan ja Portugalin kirjallisuuden kultainen kirja, toim. Tyyni Tuulio, WSOY 1954 * Vihreähousuinen don Gil (Don Gil en las calzas verdes, 1635)Molina, Tirso de, ilona, tinfo.fi, viitattu 15.10.2021 ==Lähteet== Luokka:Espanjalaiset näytelmäkirjailijat Luokka:Vuonna 1579 syntyneet Luokka:Vuonna 1648 kuolleet
Sebastian Eriksson

Sebastian Anders Fredrik Eriksson (s. 31. tammikuuta 1989) on ruotsalainen jalkapalloilija, pelipaikaltaan puolustava keskikenttäpelaaja. Hän edustaa Ruotsin Allsvenskanissa pelaavaa IFK Göteborgia. Hän on pelannut Ruotsin maajoukkueessa seitsemän maaottelua. Eriksson aloitti liigauransa huhtikuussa 2008 IFK Göteborgin joukkueessa. Hän on pelannut myös italialaisessa Cagliarissa kausina 2011–2015 ja kreikkalaisessa Panetolikosissa kaudella 2018–2019. Eriksson pelasi Ruotsin nuorisomaajoukkueissa. Ruotsin A-maajoukkueessa hän pelasi ensimmäisen kerran tammikuussa 2010 ystävyysottelussa Omania vastaan. Hän on pelannut kaikkiaan seitsemän maaottelua, viimeksi tammikuussa 2016 ystävyysottelussa Suomea vastaan. == Lähteet == Luokka:Ruotsalaiset jalkapalloilijat Luokka:Vuonna 1989 syntyneet Luokka:Elävät henkilöt
Niilo Teeri

Niilo "Nikke" Heikki Teeri, sukunimi vuoteen 1954 Heinonen (23. toukokuuta 1924 Espoo – 6. syyskuuta 2007 Helsinki) oli suomalainen diplomi-insinööri, toimitusjohtaja, keksijä ja Lappeenrannan teknillisen korkeakoulun professori ja rehtori.Uppslagsverket Finland : Teeri, NiiloProfessori Niilo Teeri, Helsingin Sanomat, Kuollet 16.12.2007 (Tilaajille) Teeri valmistui diplomi- insinööriksi 1950. Hän oli pääsuunnittelijana ja teknillisenä johtajana Oy Hissinhuolto Ab:ssä 1951–1957 ja sen jälkeen teknillisenä johtajana eri yrityksissä, muun muassa Moottorikoneistus Oy:ssä 1958–1960 ja Kastor Oy:ssä 1961–1988. Teeri oli koneensuunnitteluopin professorina Lappeenrannan teknillisessä korkeakoulussa 1972–1980 ja toimi samalla korkeakoulun rehtorina 1975–1977. Teeri oli hallituksen jäsenenä useissa yhtiöissä ja hänellä oli nimissään noin 30 suomalaista ja ulkomaista patenttia. == Lähteet == == Aiheesta muualla == * Teerenpeliä – ei kun Teerin peliä, Nokian Tyres' Community * Niilo Teeren patentteja, Espacenet Patent search Luokka:Suomalaiset insinöörit Luokka:Suomalaiset keksijät Luokka:Lappeenrannan teknillisen yliopiston professorit Luokka:Lappeenrannan teknillisen yliopiston rehtorit Luokka:Vuonna 1924 syntyneet Luokka:Vuonna 2007 kuolleet
Etelä-Pohjanmaan vaakuna

Etelä-Pohjanmaan vaakuna on Etelä-Pohjanmaan maakunnan heraldinen tunnus. Vaakunan heraldinen selitys kuuluu: "Sinisessä kentässä alatusten kolme juoksevaa hopeista kärppää, joiden hännänpäät mustat." Vaakuna on suunniteltu Etelä-Pohjanmaan liiton toimesta vuonna 1997, kun hallinnollisia maakuntia kaavailtaessa uusi maakunta tarvitsi oman tunnuksen. Heraldisena asiantuntijana vaakunan valinnassa toimi Touko Saari. Vaakunan kärpät ovat peräisin Pohjanmaan historiallisen maakunnan vaakunasta, jossa niitä on kolmen sijaan kuusi. Kärppien katsottiin edustavan puhtautta, sekä turkiseläimenä myös vaurautta. Historiallisen maakunnan vaakunaa käyttää ilman kruunua Pohjois-Pohjanmaan maakunta. Kärpät esiintyvät myös Pohjanmaan nykymaakunnan vaakunassa, kun taas Keski-Pohjanmaan maakunta käyttää historiallisen maakunnan varhaisimpaan vaakunaan perustuvaa näätävaakunaa. Vaakunan pohjalta on tehty myös maakuntalippu, jonka virallinen naulaus- ja vihkimistilaisuus tapahtui maakuntavaltuuston kokouksen yhteydessä 22.5.2000. Joulukuussa 2019 kokoomuksen valtuustoryhmä esitti maakuntalipun käytön laajentamista ja virallisen liputuspäivän valitsemista maakuntahallitukselle, joka ehdotti 22.4.2020 liputuspäivän valitsemista maakuntauudistuksen voimaan tulon jälkeen. 29.6.2020 Etelä-Pohjanmaan maakuntavaltuusto hyväksyi esityksen lipun käytön laajentamisesta muun muassa maakuntahallinnon tilaisuuksissa ja suositteli lipun käyttöä myös maakuntaliiton jäsenkunnille.Maakuntavaakunan ja -lipun värit esiintyvät myös Etelä-Pohjanmaan perinteisessä isännänviirissä. == Galleria == Tiedosto:Ostrobothnia coat of arms.svg|Pohjanmaan historiallisen maakunnan vaakuna. Tiedosto:Vaasan lääni.vaakuna.svg|Vaasan läänin vaakuna vuosina 1962-1997. Tiedosto:Länsi-Suomen läänin vaakuna.svg|Länsi-Suomen läänin vaakuna vuosina 1997-2009. Tiedosto:Seinäjoki.vaakuna.svg|Maakuntavaakunan värit Seinäjoen vaakunassa. == Katso myös == * Etelä-Pohjanmaan maakunnan kuntien vaakunat == Lähteet == * Iltanen, Jussi: Suomen kuntavaakunat (2013), Karttakeskus, ISBN 951-593-915-1 === Viitteet === Luokka:Suomen maakuntien vaakunat Vaakuna
Jean-François de La Harpe

Jean-François de La Harpe (10. marraskuuta 1739 Pariisi, Ranska – 11. helmikuuta 1803 Pariisi, Ranska) oli ranskalainen kriitikko ja runoilija. Hän jäljitteli murhenäytelmissään Voltairea. Niistä on mainittavin Le comte de Warwick (1763). Näytelmänkirjoittajana La Harpe on keskinkertainen, kriitikkona pureva ja häikäilemättömän pisteliäs. Parasta, mitä La Harpe on luonut, ovat henkevät Éloges, jotka ylistävät Henrik IV:tä, François Fénelonia, Jean Racinea ja muutamia muita. Viitattu 27.6.2020. La Harpe valittiin 1776 Ranskan akatemiaan. == Lähteet == ==Aiheesta muualla== * Luokka:Ranskalaiset runoilijat Luokka:Ranskalaiset kriitikot Luokka:Vuonna 1739 syntyneet Luokka:Vuonna 1803 kuolleet
Viljo Immonen (professori)

Viljo Immonen (14. lokakuuta 1915 Juuka – 14. joulukuuta 1970) oli suomalainen diplomi-insinööri, tekniikan tohtori, professori ja Lappeenrannan teknillisen korkeakoulun rehtori.Viljo Immonen, Juuka Seuran sivut Immonen pääsi ylioppilaaksi 1935 ja hän valmistui diplomi-insinööriksi 1943, tekniikan lisensiaatiksi 1958 ja tekniikan tohtoriksi 1962. Immosen väitöskirjan aiheena oli höyrykattilan valinta lähinnä Suomen kaupunki-voimalaitosten kuormitusolosuhteita silmällä pitäen. Immonen oli Teknillisen korkeakoulun vt. höyrytekniikan professorina 1962–1963 ja sen jälkeen voimalaitosopin ja energiatalouden professorina 1963–1969. Viimeksi hän toimi Lappeenrannan teknillisen korkeakoulun ensimmäisenä rehtorina 1969–1970. == Julkaisuja == * Katsaus maamme lähitulevaisuuden sähkövoimahuoltoon. Pienpuualan toimikunta, Helsinki 1959 * Höyrykattiloista saatuja kokemuksia ja niiden perusteella tehdyt johtopäätökset. Pienpuualan toimikunta, Helsinki 1960 * Hakkeen varastointia ja halkojen laatua koskevia tutkimuksia Turengin sokeritehtaalla v. 1958 ja 1959. Pienpuualan toimikunta, Helsinki 1961 * Höyrykattilan valinta lähinnä Suomen kaupunkivoimalaitosten kuormitusolosuhteita silmällä pitäen, Teknillisen korkeakoulun väitöskirja. Pienpuualan toimikunta, Helsinki 1961 * Orientoivia tietoja uiton ja lastutuksen vaikutuksesta puun kosteuteen. Pienpuualan toimikunta, Helsinki 1961 == Lähteet == Luokka:Suomalaiset insinöörit Luokka:Teknillisen korkeakoulun professorit Luokka:Lappeenrannan teknillisen yliopiston rehtorit Luokka:Vuonna 1915 syntyneet Luokka:Vuonna 1970 kuolleet
Der von Kürenberg

Der von Kürenberg, der Kürenberger, on vanhin tunnettu minnelaulaja, joka todennäköisesti vuosina 1150–1170 Itävallassa sepitti pienet, kansanrunoudelle lähisävyiset lemmenlaulut, enimmäkseen Nibelungen-säkeiden muotoon. Muun muassa Franz Pfeiffer on pitänyt Kürenbergiä alkuperäisen Nibelungen-runoelman sepittäjänä, mutta teoria on sittemmin kumottu. Kürenbergerin laulut on julkaistu muun muassa Moriz Hauptin kokoelmassa Des Minnesangs Frühling ja Karl Bartschin kokoelmassa Deutsche Liederdichter. == Lähteet == ==Aiheesta muualla== Luokka:Keskiajan kirjailijat Luokka:Saksalaiset runoilijat Luokka:Syntymävuosi tuntematon Luokka:Kuolinvuosi tuntematon Luokka:1100-luku
Eero Lehikoinen

Eero Leonard Lehikoinen (28. syyskuuta 1903 Juuka – 20. maaliskuuta 1965 Helsinki) oli suomalainen taidemaalari.Eero Lehikoinen, Juuka Seuran sivut Kuvataiteilijamatrikkeli : Eero LehikoinenGeni.com : Eero Leonard Heikinpoika Lehikoinen Eero Lehikoisen vanhemmat olivat mylläri Heikki Maunonpoika Lehikoinen (1863–1919) ja Johanna Katariina Juhontytär Nevalainen (1869–1936). Lehikoinen opiskeli Viipurin taiteenystävien piirustuskoulussa 1919–1926 ja hän toimi koulussa opettajana 1929–1937. Hänen taiteilijan debyyttinsä oli Viipurissa 1927 ja hän osallistui Suomen Taiteilijain näyttelyihin vuosina 1938, 1941, 1942, 1943 ja 1952. Lehikoinen toimi myös rakennuspiirtäjänä. Sotavuosina hän asui Juuassa Martta Karjalaisen luona ja maalasi siellä öljy- ja vesivärimaalauksia Juuan maisemista. Sotien jälkeen Lehikoinen keskittyi maalaamaan Viipuri-aiheisia tauluja, joista Viipurin pyöreää tornia esittänyt maalaus ja siitä otetut värikuvat olivat hyvin suosittuja. == Maalauksia == * Rautjärven kirkon alttaritaulu, 1935 * Mannerheimintie, vesivärimaalaus, 1943 * Viipurin linna, öljymaalaus, 1943 * Maisema, vesivärimaalaus, 1964 == Lähteet == Luokka:Suomalaiset taidemaalarit Luokka:Vuonna 1903 syntyneet Luokka:Vuonna 1965 kuolleet
Theodor Körner

Theodor Körner tarkoittaa muun muassa seuraavia: ==Henkilöitä== * Theodor Körner (1791–1813), saksalainen kirjailija * Theodor Körner (1810–1891), saksalainen poliitikko, Thornin ylipormestari * Theodor Körner, saksalainen 1800-luvun teatterinäyttelijä * Theodor Körner (1873–1957), itävaltalainen kenraali ja poliitikko (SPÖ) * Theodor Körner (1880–1944), saksalainen koulun uudistaja * Theodor Körner (1932–2016), saksalainen soutuvalmentaja * Theodor Körner (1941–2018), saksalainen hallintojuristi, poliitikko (CSU) * Theodor Christian Körner (1863–1933), saksalainen poliitikko (BDL) ==Laivoja== * Theodor Körner, vuonna 1938 valmistunut Deutsche Seereederein rahti- ja koululaiva * Theodor Körner, vuonna 1965 valmistunut Erste Donau- Dampfschiffahrts-Gesellschaftin matkustajalaiva * Theodor Körner, vuonna 1975 valmistunut Deutsche Seereederein jäähdytysalus ==Muita merkityksiä== * Theodor Körner, vuoden 1912 mykkäelokuva Napoleon Bonapartea vastaan taistelleesta vapaustaistelijasta * Theodor Körner, vuoden 1932 äänielokuva Napoleon Bonapartea vastaan taistelleesta vapaustaistelijasta * Theodor Körner, Wendelin Weißheimerin ooppera samannimisestä kirjailijasta * Theodor Körner, päärynälajike
Kaukola (Muurla)

Kaukola on kylä Salon kaupungin Muurlassa. Kylä sijaitsee Muurlan eteläosassa Kiskontien ja Kaukolantien risteyskohdassa. Kaukola sijaitsee Muurlanjoen itäpuolella. Jokilaaksossa on laajat pellot, mutta valtaosa Kaukolan kyläaluetta on metsien peittämää moreenimuodostumaa. Kylän eteläosassa on laaja Kärmeseljännummi, jossa on suuret hiekkakuopat. Mäkien väliin jää joitakin suoalueita, joista suurimmat ovat Pullasuo ja Nairassuo. Kaukolan naapurikylät ovat Kistola, Muurla, Hongisto, Nokoinen, Harjula ja Kaivonpyöli. ==Historia== Kaukola on myöhäiskeskiaikainen uudisasutuskylä. Kylä on syntynyt kahden historiallisen tien risteyskohtaan. Vielä isojaon aikaan Kaukolassa oli Karjaskylän takamaita, mikä lienee seurausta kylän asuttajien alkuperästä. Kylän seitsemän kantatilaa sijaitsivat kahdella vierekkäisellä kylänmäellä ja kuuluivat ensin hallinnollisesti Muurlan läänin veropitäjään, 1620-luvulta lähtien Perniöön ja sitten Uskelaan, jossa Muurla kuului Salon yökuntaan ennen oman kappeliseurakunnan perustamista 1724. Isojako rikkoi vanhan kylärakenteen 1700-luvun lopulla, kun silloiset viisi kantatilaa siirtyivät omien maidensa keskelle. Kaukolan toisella kylänmäellä toimi kestikievari 1800-luvulle saakka. Samalle mäelle perustettiin myöhemmin Kaukolan kansakoulu, joka toimi vuoteen 1973 asti. Kaukolan torpparialue teiden risteyksessä kehittyi 1900-luvun alussa kylän uudeksi kyläkeskukseksi, kun torpat ja mäkituvat itsenäistyivät. Risteysalueella toimi muun muassa kauppa. Kiskontie oikaistiin 1970-luvun alussa, jolloin kyläkeskus jäi risteysalueen pohjoispuolelle. ==Lähteet== Luokka:Muurlan kylät
Entä jos?

Entä jos? on suomalainen keskusteluohjelma, jossa puidaan historiallisia sekä ajankohtaisia tapahtumia ja ns. "jossitellaan" niistä. Ohjelma alkoi kesäkuussa 2020 YLE TV1 -kanavalla ja Yle Areenassa, ja sitä juontaa Jari Tervo. Ohjelmassa joka kerta vaihtuvina vakiopanelisteina toimivat Jani Halme, Sakari Pesola, Tuija Siltamäki, Pekka Seppänen, Mari K. Niemi ja Markus Leikola. Ohjelman ensimmäinen kausi kuvattiin suoraan toimittajien kodeista toukokuussa 2020 koronavirustaudin rajoitteiden vuoksi. == Lähteet == Luokka:2020-luvun suomalaiset keskusteluohjelmat Luokka:Yle TV1:n televisio- ohjelmat Luokka:Yle Areena -alkuperäissarjat
Theodor Körner (kirjailija)

Karl (Carl) Theodor Körner (1791–1813) oli saksalainen runoilija. Hän kasvoi henkisten lahjojensa kehitykselle suotuisassa ympäristössä. Hän opiskeli 1808–1810 Freibergin vuoriakatemiassa, harjoitti sitten Leipzigin ja Berliinin yliopistoissa lakitieteen sekä myös historian ja filosofian opintoja. Berliinistä hän jo 1811 siirtyi Wieniin, missä meni kihloihin näyttelijätär Antonie Adambergerin kanssa ja sai 1813 hovinäytelmärunoilijan paikan. Körner oli jo Leipzigissa julkaissut runokokoelman Knospen (1810). 1811–1813 seurasi nopeaan tahtiin oopperalibrettoja ja draamallisia teoksia, kuten Die Braut, Der grüne Domino, Der Nachtwächter, Toni, Die Sühne, Zriny ja Hedwig, joissa ilmenee Schillerin ja Kotzebuen vaikutusta. Preussin kehottaessa taisteluun Napoleonia vastaan Körner liittyi 19. maaliskuuta 1813 Breslaussa Lützowin vapaajoukkoon ja yleni pian luutnantiksi. Hän kaatui Gadebuschin luona Mecklenburgissa 26. elokuuta sepitettyään pari päivää aikaisemmin viimeisen runonsa. Hänet haudattiin Wöbbelinin kylän lähellä kasvavan tammen juurelle. Kuolemattoman maineen maanmiestensä mielissä Körner saavutti vapaus- ja taistelulauluillaan, jotka julkaistiin 1814 nimellä Leier und Schwert. Kaksi Yrjö Jylhän suomentamaa Körnerin runoa, ”Lützowin hurja tie” ja ”Ratsulaulu”, on julkaistu antologiassa Maailmankirjallisuuden kultainen kirja 1: Saksan kirjallisuuden kultainen kirja (WSOY, 1930). Körnerin isä oli virkamies ja itsekin kirjailija Christian Gottfried Körner, joka oli Friedrich Schillerin ystävä. == Lähteet == ==Aiheesta muualla== * Körner, Theodor, Deutsche Biographie Luokka:Saksalaiset runoilijat Luokka:Vuonna 1791 syntyneet Luokka:Vuonna 1813 kuolleet
Etelä-Savon vaakuna

Etelä-Savon vaakuna on Etelä-Savon maakunnan heraldinen tunnus. Vaakunan heraldinen selitys kuuluu: "Mustassa kentässä vastapalkittain viritetty käsijousi; kaikki kultaa, paitsi jousen jänne sekä nuolen kärki ja sulitettu pyrstö hopeaa." Vaakunan aihe on käännetty muunnelma Savon historiallisen maakunnan vaakunasta, jonka kruunutonta mallia käyttää Pohjois-Savon maakunta. Varhaisimmissa Savon vaakunan kuvaelmissa jousen suunta oli Etelä-Savon vaakunan mukainen. Vaikka jousen suuntaa voidaan pitää heraldisesti epäkorrektina, on Etelä-Savon vaakuna yksittäinen poikkeustapaus Suomen maakuntien vaakunoiden joukossa. Savon jousi esiintyy muun muassa Mikkelin ja Savonlinnan vaakunoissa ja sen värejä on käytetty Savon perinteisessä isännänviirissä. Etelä-Savon maakunnalla on käytössä myös vaakunan pohjalta tehty maakuntalippu, jossa jousen lisäksi on lipun tangonpuoleisella reunalla keltainen pieli sekä raita. Lipun on tehnyt suunnittelija Suvi Ripatti ja Etelä-Savon maakuntahallitus vahvisti sen käyttöön 10.6.2020. == Galleria == Tiedosto:Armorial suédois Savonia.jpg|Savon vaakuna vuoden 1562 teoksessa Armorial suédois. Ranskan kansalliskirjasto, Pariisi. Tiedosto:N17813 19983.jpg|Savon vaakuna Kustaa II Aadolfin hautajaista vuodelta 1634. Tiedosto:Mikkelin lääni.vaakuna.svg|Mikkelin läänin vaakuna vuosina 1962-1997. Tiedosto:Itä-Suomen läänin vaakuna.svg|Itä-Suomen läänin vaakuna vuosina 1997-2009. Tiedosto:Mikkeli.vaakuna.svg|Savon jousi Mikkelin vaakunassa. Tiedosto:Savonlinna.vaakuna.svg|Savon jousi Savonlinnan vaakunassa. == Katso myös == * Etelä-Savon maakunnan kuntien vaakunat == Lähteet == * Iltanen, Jussi: Suomen kuntavaakunat (2013), Karttakeskus, ISBN 951-593-915-1 * http://seutu.wikimikkeli.fi/index.php/Vaakunoiden_historiaa === Viitteet === Vaakuna Luokka:Suomen maakuntien vaakunat